ਡੌਕਟਰ ਸਟ੍ਰੇਂਜ
ਡਾਕਟਰ ਸਟਰੇਂਜ ਇੱਕ 2016 ਦੀ ਅਮਰੀਕੀ ਸੂਪਰਹੀਰੋ ਫ਼ਿਲਮ ਹੈ ਜਿਹੜੀ ਕਿ ਮਾਰਵਲ ਕੌਮਿਕਸ ਦੇ ਕਿਰਦਾਰ ਡਾਕਟਰ ਸਟਰੇਂਜ 'ਤੇ ਅਧਾਰਤ ਹੈ। ਮਾਰਵਲ ਸਟੂਡੀਓਜ਼ ਵਲੋਂ ਬਣਾਈ ਅਤੇ ਵਾਲਟ ਡਿਜ਼ਨੀ ਸਟੂਡੀਓਜ਼ ਮੋਸ਼ਨ ਪਿਕਚਰਜ਼ ਵਲੋਂ ਵੰਡੀ ਗਈ ਇਹ ਮਾਰਵਲ ਸਿਨੇਮੈਟਿਕ ਯੁਨੀਵਰਸ ਦੀ ਚੌਦਵੀਂ ਫ਼ਿਲਮ ਹੈ। ਇਹ ਫ਼ਿਲਮ ਸਕੌਟ ਡੈਰਿਕਸਨ ਵਲੋਂ ਨਿਰਦੇਸ਼ਤ ਅਤੇ ਜੋਨ ਸਪੇਇਟਸ ਅਤੇ ਸੀ. ਰੌਬਰਟ ਕਾਰਗਿਲ ਦੀ ਲੇਖਣੀ ਟੀਮ ਵਲੋਂ ਲਿਖੀ ਗਈ ਹੈ। ਇਸ ਫ਼ਿਲਮ ਵਿੱਚ ਬੈਨੇਡਿਕਟ ਕੰਬਰਬੈਚ ਨੇ ਸਰਜਨ ਸਟੀਫਨ ਸਟਰੇਂਜ ਦਾ ਕਿਰਦਾਰ ਕੀਤਾ ਹੈ ਅਤੇ ਨਾਲ-ਨਾਲ ਚੁਐਟਲ ਐਜੀਓਹਫੌਰ, ਰੇਚਲ ਮੈਕਐਡਮਜ਼, ਬੈਨੇਡਿਕਟ ਵੌਂਗ, ਮਾਇਕਲ ਸਟ੍ਹੱਲਬਰਗ, ਬੈਂਜਾਮਿਨ ਬਰੈਟ, ਸਕੌਟ ਐਡਕਿੰਨਜ਼, ਮੈਡਸ ਮਾਇਕਲਸਨ, ਅਤੇ ਟਿਲਡਾ ਸਵਿਨਟੰਨ ਹਨ। ਫ਼ਿਲਮ ਵਿੱਚ ਸਟੀਫਨ ਦਾ ਇੱਕ ਕਾਰ ਐਕਸੀਡੈਂਟ ਕਾਰਣ ਕਰੀਅਰ ਖ਼ਤਮ ਹੋ ਜਾਂਦਾ ਹੈ ਅਤੇ ਉਸ ਤੋਂ ਬਾਅਦ ਉਹ ਰਹੱਸਮਈ ਕਲਾਵਾਂ ਸਿੱਖਦਾ ਹੈ। ਸਾਰ ਕਾਠਮੰਡੂ ਵਿੱਚ, ਜਾਦੂਗਰ ਕੇਇਸੀਲੀਅਸ 'ਤੇ ਉਸਦੇ ਮੁਰੀਦ ਕਮਰ-ਤਾਜ ਦੇ ਇੱਕ ਰਹੱਸਮਈ ਕਮਰੇ ਵਿੱਚ ਵੜ ਜਾਂਦੇ ਹਨ ਅਤੇ ਉਥੇ ਦੇ ਲਾਇਬ੍ਰੇਰੀਅਨ ਦਾ ਕਤਲ ਕਰ ਦਿੰਦੇ ਹਨ। ਉਹ ਦ ਏਂਸ਼ੀਐਂਟ ਵੰਨ ਦੀ ਇੱਕ ਪੁਰਾਣੀ ਲਿਖਤ 'ਚੋਂ ਕੁੱਝ ਸਫ਼ੇ ਪਾੜ ਕੇ ਲੈਅ ਜਾਂਦੇ ਹਨ। ਏਂਸ਼ੀਐਂਟ ਵੰਨ ਇੱਕ ਪੁਰਾਣੀ ਜਾਦੂਗਰਨੀ ਹੈ ਜਿਸਨੇ ਕਮਰ-ਤਾਜ ਦੇ ਹਰੇਕ ਸਿੱਖਿਅਕ ਅਤੇ ਕੇਇਸੀਲੀਅਸ ਨੂੰ ਰਹੱਸਮਈ ਕਲਾਵਾਂ ਲਿਖਾਈਆਂ ਹਨ। ਨਿਊ ਯਾਰਕ ਵਿੱਚ, ਸਟੀਫਨ ਸਟਰੇਂਜ ਇੱਕ ਅਮੀਰ ਅਤੇ ਮੰਨਿਆ ਪਰ ਮੰਨਿਆ ਨਿਊਰੋਸਰਜਨ ਦਾ ਇੱਕ ਕਾਰ ਐਕਸੀਡੈਂਟ ਵਿੱਚ ਹੱਥ ਬਹੁਤ ਮਾੜੀ ਤਰ੍ਹਾਂ ਜ਼ਖ਼ਮੀਂ ਹੋ ਜਾਂਦਾ ਹੈ ਅਤੇ ਉਹ ਹੁਣ ਮਰੀਜ਼ਾਂ ਦੇ ਓਪਰੇਸ਼ਨ ਨਹੀਂ ਕਰ ਸਕਦਾ। ਉਸਦੀ ਸਾਥਣ ਸਰਜਨ ਕ੍ਰਿਸਟੀਨ ਪਾਲਮਰ ਉਸਦੀ ਅੱਗੇ ਵਧਣ ਵਿੱਚ ਮਦਦ ਕਰਨ ਦਾ ਜਤਨ ਕਰਦੀ ਹੈ, ਪਰ ਸਟੀਫਨ ਹਜੇ ਵੀ ਕੁੱਝ ਪ੍ਰਯੋਗਾਂ ਨਾਲ਼ ਆਪਣਾ ਹੱਥ ਠੀਕ ਕਰਨਾ ਚਾਹੁੰਦਾ ਹੈ। ਸਟੀਫਨ ਨੂੰ ਜੌਨਾਥਨ ਪੈਂਗਬੌਰਨ ਬਾਰੇ ਪਤਾ ਲੱਗਦਾ ਹੈ ਜਿਸ ਨੇ ਆਪਣੀਆਂ ਲੱਤਾਂ ਤੇ ਰਹੱਸਮਈ ਤਰੀਕੇ ਨਾਲ਼ ਮੁੜ ਕਾਬੂ ਪਾ ਲਿਆ ਸੀ। ਜੌਨਾਥਨ ਸਟੀਫਨ ਕਮਰ-ਤਾਜ ਜਾਣ ਦੀ ਸਲਾਹ ਦਿੰਦਾ ਹੈ, ਜਿਥੇ ਉਸ ਨੂੰ ਮੌਰਡੋ ਦ ਏਂਸ਼ੀਐਂਟ ਵੰਨ ਕੋਲ਼ ਲੈਕੇ ਜਾਂਦਾ ਹੈ। ਏਂਸ਼ੀਐਂਟ ਵੰਨ ਸਟੀਫਨ ਨੂੰ ਆਪਣੀਆਂ ਕਲਾਵਾਂ ਦਿਖਾਉਂਦੀ ਹੈ ਅਤੇ ਉਸ ਨੂੰ ਮਿਰਰ ਡਾਈਮੈਨਸ਼ਨ ਬਾਰੇ ਵੀ ਦੱਸਦੀ ਹੈ। ਉਹ ਸਟੀਫਨ ਨੂੰ ਇਹ ਕਲਾਵਾਂ ਸਿਖਾਉਣ ਲਈ ਔਖੀ-ਸੌਖੀ ਮੰਨ ਜਾਂਦੀ ਹੈ, ਜਿਸ ਨੂੰ ਸਟੀਫਨ ਦਾ ਅੱਖੜਪਨ ਅਤੇ ਲਾਲਸਾ ਕੇਇਸੀਲੀਅਸ ਦਾ ਚੇਤਾ ਦਵਾਉਂਦਾ ਹੈ। ਸਟੀਫਨ ਏਂਸ਼ੀਐਂਟ ਵੰਨ ਅਤੇ ਮੌਰਡੋ ਤੋਂ ਪੁਰਾਣੀਆਂ ਲਿਖਤਾਂ ਤੋਂ ਸਿੱਖਦਾ ਹੈ ਜਿਹਨਾਂ ਦੀ ਸੁਰੱਖਿਆ ਮਾਸਟਰ ਵੌਂਗ ਕਰਦਾ ਹੈ। ਸਟੀਫਨ ਨੂੰ ਪਤਾ ਲੱਗਦਾ ਹੈ ਕਿ ਧਰਤੀ ਨੂੰ ਖ਼ਤਰਿਆਂ ਤੋਂ ਇੱਕ ਢਾਲ਼ ਬਚਾਉਂਦੀ ਹੈ ਜਿਹੜੀ ਕਿ ਤਿੰਨ ਇਮਾਰਤਾਂ ਤੋਂ ਬਣਦੀ ਹੈ ਜਿਹਨਾਂ ਨੂੰ ਸੈਂਕਟਮ ਕਹਿੰਦੇ ਹਨ, ਜਿਹੜੇ ਕਿ ਨਿਊ ਯਾਰਕ ਸ਼ਹਿਰ, ਲੰਡਨ, ਅਤੇ ਹੌਂਗ ਕੌਂਗ ਹਨ ਅਤੇ ਨੂੰ ਸਿਧਾ ਕਮਰ-ਤਾਜ ਤੋਂ ਕਾਬੂ ਕੀਤਾ ਜਾ ਸਕਦਾ ਹੈ। ਜਾਦੂਗਰਾਂ ਦਾ ਕੰਮ ਸੈਂਕਟਮਜ਼ ਨੂੰ ਸੁਰੱਖਿਅਤ ਰੱਖਣਾ ਹੈ। ਸਟੀਫਨ ਫਟਾਫਟ ਸਾਰਾ ਕੁੱਝ ਸਿੱਖ ਲੈਂਦਾ ਹੈ ਅਤੇ ਚੋਰੀ ਉਹ ਲਿਖਤ ਵਿੱਚੋਂ ਵੀ ਪੜ੍ਹ ਲੈਂਦਾ ਹੈ ਜਿਸ ਵਿੱਚੋਂ ਕੇਇਸੀਲੀਅਸ ਨੇ ਕੁੱਝ ਸਫ਼ੇ ਪਾੜੇ ਸਨ, ਅਤੇ ਉਹ ਰਹੱਸਮਈ ਆਈ ਔਫ ਐਗਾਮੋਟੋ ਨਾਲ਼ ਕਿਵੇਂ ਸਮੇਂ ਨੂੰ ਤੋੜਨਾ-ਮਰੋੜਨਾ ਹੈ ਇਹ ਸਿੱਖਦਾ ਹੈ। ਮੌਰਡੋ ਅਤੇ ਵੌਂਗ ਉਸ ਨੂੰ ਚੇਤਾਵਨੀ ਦਿੰਦੇ ਹਨ ਕਿ ਉਹ ਕੁਦਰਯ ਦੇ ਅਸੂਲਾਂ ਨਾਲ਼ ਛੇੜਖਾਨੀ ਨਾ ਕਰੇ ਨਹੀਂ ਤਾਂ ਉਸਦਾ ਵੀ ਕੇਇਸੀਲੀਅਸ ਵਾਲ਼ਾ ਹਾਲ ਹੋਵੇਗਾ, ਜਿਹੜਾ ਕਿ ਅਮਰ ਹੁਣਾਂ ਚਾਹੁੰਦਾ ਸੀ। ਕੇਇਸੀਲੀਅਸ ਚੋਰੀ ਕੀਤੇ ਹੋਏ ਸਫਿਆਂ ਦੀ ਮਦਦ ਨਾਲ਼ ਨ੍ਹੇਰੀ ਡਾਈਮੈਨਸ਼ਨ ਦੇ ਡੋਰਮਾਮੂ ਨੂੰ ਰਾਬਤਾ ਕਰਦਾ ਹੈ, ਜਿਥੇ ਸਮਾਂ ਕੰਮ ਨਹੀਂ ਕਰਦਾ। ਕੇਇਸੀਲੀਅਸ ਲੰਫਨ ਦੇ ਸੈਂਕਟਮ ਨੂੰ ਤੋੜ ਦਿੰਦਾ ਹੈ ਤਾਂ ਕਿ ਧਰਤੀ ਦੀ ਸੁਰੱਖਿਆ ਘੱਟ ਜਾਵੇ। ਕੇਇਸੀਲੀਅਸ ਦੇ ਮੁਰੀਦ ਫਿਰ ਨਿਊ ਯਾਰਕ ਦੇ ਸੈਂਕਟਮ 'ਤੇ ਹਮਲਾ ਕਰ ਦਿੰਦੇ ਹਨ ਅਤੇ ਉਥੇ ਦੇ ਰਖਵਾਲੇ ਨੂੰ ਮਾਰ ਦਿੰਦੇ ਹਨ, ਪਰ ਸਟੀਫਨ ਉਹਨਾਂ ਨੂੰ ਲੈਵੀਟੇਸ਼ਨ ਵਾਲੇ ਚੋਗੇ ਦੀ ਮਦਦ ਨਾਲ਼ ਰੋਕ ਕੇ ਰੱਖਦਾ ਪਰ ਅੰਤ ਵਿੱਚ ਇੱਕ ਝੜਪ ਦੌਰਾਨ ਮਾੜੀ ਤਰ੍ਹਾਂ ਜ਼ਖ਼ਮੀਂ ਹੋ ਜਾਂਦਾ ਹੈ। ਉਹ ਆਪਣੇ ਆਪ ਨੂੰ ਹਸਪਤਾਲ ਵਿੱਚ ਟੈਲੀਪੋਰਟ ਕਰ ਦਿੰਦਾ ਹੈ ਜਿੱਥੇ ਕ੍ਰਿਸਟੀਨ ਉਸਦੀ ਜਾਨ ਬਚਾਉਂਦੀ ਹੈ। ਸੈਂਕਟਮ ਵਿੱਚ ਮੁੜ ਆ ਕੇ ਉਹ ਮੌਰਡੋ ਨੂੰ ਦੱਸਦਾ ਹੈ ਕਿ ਏਂਸ਼ੀਐਂਟ ਵੰਨ ਆਪਣੀ ਲੰਬੀ ਉਮਰ ਬਣਾਈ ਰੱਖਣ ਲਈ ਨ੍ਹੇਰੀ ਡਾਈਮੈਨਸ਼ਨ ਤੋਂ ਸ਼ਕਤੀਆਂ ਲੈਅ ਰਹੀ ਹੈ, ਅਤੇ ਮੌਰਡੋ ਏਂਸ਼ੀਐਂਟ ਵੰਨ ਨਾਲ ਨਰਾਜ਼ ਹੋ ਜਾਂਦਾ ਹੈ। ਨਿਊ ਯਾਰਕ ਦੀ ਮਿਰਰ ਡਾਈਮੈਨਸ਼ਨ ਵਿੱਚ ਇੱਕ ਲੜਾਈ ਤੋਂ ਬਾਅਦ ਕੇਇਸੀਲੀਅਸ ਏਂਸ਼ੀਐਂਟ ਵੰਨ ਨੂੰ ਜ਼ਖ਼ਮੀ ਕਰ ਦਿੰਦਾ ਹੈ ਅਤੇ ਹੌਂਗ-ਕੌਂਗ ਲਈ ਫਰਾਰ ਹੋ ਜਾਂਦਾ ਹੈ। ਮਰਨ ਤੋਂ ਪਹਿਲਾਂ, ਏਂਸ਼ੀਐਂਟ ਵੰਨ ਸਟੀਫਨ ਨੂੰ ਦੱਸਦੀ ਹੈ ਕਿ ਜੇ ਉਹ ਕੇਇਸੀਲੀਅਸ ਨੂੰ ਹਰਾਉਣਾ ਚਾਹੁੰਦਾ ਹੈ ਤਾਂ ਉਸ ਨੂੰ ਵੀ ਕੁੱਝ ਅਸੂਲ ਤੋੜਨੇ ਪੈਣਗੇ। ਸਟੀਫਨ ਅਤੇ ਮੌਰਡੋ ਹੌਂਗ-ਕੌਂਗ ਅੱਪੜ ਪੈਂਦੇ ਹਨ ਜਿਥੇ ਉਹਨਾਂ ਨੂੰ ਵੌਂਗ ਮਰਿਆ ਹੋਇਆ, ਸੈਂਕਟਮ ਟੁੱਟਿਆ ਹੋਇਆ ਮਿਲਦਾ ਹੈ ਅਤੇ ਨ੍ਹੇਰੀ ਡਾਈਮੈਨਸ਼ਨ ਧਰਤੀ ਉੱਤੇ ਕਬਜ਼ਾ ਜਮਾਉਂਦੀ ਦਿਸਦੀ ਹੈ। ਸਟੀਫਨ ਆਈ ਔਫ ਐਗਾਮੋਟੋ ਵਰਤ ਕੇ ਵੌਂਗ ਨੂੰ ਮੁੜ ਜਿਊਂਦਾ ਕਰ ਦਿੰਦਾ ਹੈ ਅਤੇ ਫਿਰ ਨ੍ਹੇਰੀ ਡਾਈਮੈਨਸ਼ਨ ਵਿੱਚ ਜਾਂਦਾ ਹੈ ਅਤੇ ਡੋਰਮਾਮੂ ਅਤੇ ਆਪਣੇ ਆਪ ਦੁਆਲੇ ਇੱਕ ਸਮਾਂ ਘੁੰਡੀ ਵਿੱਚ ਫਸਾ ਲੈਂਦਾ ਹੈ। ਕਿੰਨੀ ਵਾਰ ਸਟੀਫਨ ਨੂੰ ਮਾਰਨ ਬਾਅਦ ਡੋਰਮਾਮੂ ਆਖਰਕਾਰ ਸਟੀਫਨ ਦੀ ਸ਼ਰਤ ਮੰਨ ਲੈਂਦਾ ਹੈ ਕਿ ਉਹ ਕੇਇਸੀਲੀਅਸ ਅਤੇ ਉਸਦੇ ਮੁਰੀਦਾਂ ਨੂੰ ਨਾਲ਼ ਲੈਕੇ ਧਰਤੀ ਨੂੰ ਸਦਾ ਲਈ ਛੱਡਕੇ ਚਲਿਆ ਜਾਵੇਗਾ। ਸਟੀਫਨ ਅਤੇ ਏਂਸ਼ੀਐਂਟ ਵੰਨ ਨ